Walter Mondale
<s>Volter Frederik „Fric“ Mondejl (; Selon, 5. januar 1928 - 19. april 2021) bio je američki političar, član Demokratske stranke, koji je služio kao 42. potpredsednik Sjedinjenih Država u periodu od 1977. do 1981. u administraciji predsednika Džimija Kartera, a pre toga kao senator iz Minesote (1964–1976).</s><s>Bio je predsednički kandidat Demokratske stranke na predsedničkim izborima 1984. godine.</s>

<s>Mondejl je rođen u Selonu, Minesota i diplomirao je na Univerzitetu u Minesoti 1951.</s><s>Nakon diplomiranja otišao je u vojsku.</s><s>Učestvovao je u Korejskom ratu.</s><s>Zvanje pravnika je stekao 1956.</s><s>Oženio se sa Džoun Adams 1955.</s><s>Radio je kao advokat u Mineapolisu, da bi 1960 bio izabran za državnog tužioca 1960. godine u Minesoti.</s><s>Senator je postao krajem 1964. kao član Demokratske stranke nakon ostavke Hjuberta Hamfrija, i na toj dužnosti je bio do 1976.</s><s>U senatu se zalagao za poreske reforme i desegregaciju u školama.</s><s>Protivio se učešću Sjedinjenih Država u Ratu u Vijetnamu.</s>

<s>Godine 1976.</s><s>Džimi Karter, demokratski predsednički kandidat, je odabrao Mondejla za svog potpredsedničkog kandidata na predstojećim izborima.</s><s>Karter i Mondejl su na izborima pobedili tadašnjeg predsednika, Džeralda Forda.</s><s>Tokom njihovog mandata je došlo do pogoršanja ekonomije, i iako su obojica dobili ponovnu nominaciju Demokratske stranke, na izborima 1980. su izgubili od republikanca Ronalda Regana.</s>

<s>Volter Mondejl je 1984. izborio da ga Demokratska stranka nominuje na predsedničkim izborima, i zalagao se za nuklearno razoružanje, Amandman o jednakim pravima i smanjenje javnog duga SAD.</s><s>Na izborima Mondejl je pretrpeo težak poraz od predsednika Regana, osvojivši glasove delegata samo u svojoj rodnoj državi Minesoti i u Distriktu Kolumbija.</s>

<s>Nakon izbora, Mondejl je stupio u advokatsku firmu Dorsi i Vitni iz Minesote i Nacionalni demokratski institut za međunarodne odnose (1986–93).</s><s>Predsednik Bil Klinton ga je postavio za ambasadora u Japanu 1993; povukao se 1996.</s><s>Od tada, Mondejl se vratio u firmu Dorsi i Vitni, i ostao aktivan u Demokratskoj stranci.</s>

<s>Literatura 
 Gillon, Steven M. The Democrats’ Dilemma: Walter F. Mondale and the Liberal Legacy (1992)
 Mondale, Walter.</s><s>The Accountability of Power (1975)
 Mondale, Walter.</s><s>The Good Fight: A Life in Liberal Politics (2010).</s>

<s>Spoljašnje veze</s>

<s>Kongresna biografija
 Javni radio Minesote: Debata Kolmana i Mondejla uoči izbora (4. novembar 2002)
 Veliki Norvežani
 Dva pogleda iz avenije Pensilvanija 
 Spisak članaka Njujork tajmsa o Mondejlu</s>

<s>Potpredsjednici SAD
Demokratska stranka SAD</s>

